အခန်ꩻ(၁၀)
တောင်ꩻခါꩻ - လုဲႏသော့ႏသွော့ "ကဂင စဆ တထဒန ပဖဗမ ယရလဝ သဟအ"ယိုဖုံႏ အဖြုႏ(၂၀)နေား။ အခန်ꩻ(၁၀)၊ ဖတ်းလွူꩻခန်ꩻအမုဲ(၁) ၁။ ကျိုꩻစာꩻထွာထွာ ဖူးမူႏဗွာ ၂။ လွူးလွလွိုပိုႏ သွီႏပအိုႏ ၃။ နီမွိုးလွေဗွူ မုဲꩻခါထွူ ၄။ နိလိုꩻပေႏယွဲး မော့ႏသေႏခွဲး။ အခန်ꩻ(၁၀)၊ ဖတ်းလွူꩻခန်ꩻအမုဲ(၂) ၁။ ပအိုႏမူႏဗွာ အူဒါႏကွာ ၂။ နီစွီႏအစူ ကာငါသွူ ၃။ ခွေပအိုႏဒျာႏ သွီႏတနျာႏ ၄။ လိုꩻယွဲးအစွိုꩻ နီအာႏကွိုꩻ။ တောင်ꩻခါꩻ - ယ-ပယ်၊ ဝ-ဟွဲး ပအိုႏသွုံꩻ ယိုတဖြုံႏလုမ်ꩻ။ အခန်ꩻ(၁၁)၊ ဖတ်လွူꩻခန်ꩻအမုဲ(၁) ၁။ နီဗွေႏကျွႏဖေႏ သႏရေꩻသေႏ ၂။ နီထိုꩻလွႏထွား ပါꩻလိုꩻကျွား။ တောင်ꩻခါꩻ - ၁+၄ကိုနဝ်ꩻ လုဲႏသော့ႏသွော့ "ပ"တဖြုံႏနေား။ အခန်ꩻ(၁၂)၊ ဖတ်းလွူꩻခန်ꩻအမုဲ(၁) ၁။ မေႏခိုးစူပြွႏ ပါꩻလိုꩻလွႏ ၂။ တကြွီႏညာꩻမႏ လွေꩻသော့ႏလႏ ၃။ ထွီႏပေႏဟွေႏကြွေး တကုဲမွေး ၄။ ဗွာလွားဟွဲးပြွဲꩻ ပါꩻထွားစွဲꩻ။ တောင်ꩻခါꩻ - လုဲႏသော့ႏသွော့ "ဖ"ဗီး တဖြုံႏနေား။ အခန်ꩻ(၁၃)၊ ဖတ်းလွူꩻခန်ꩻအမုဲ(၁) ၁။ ပေႏလွႏတသီႏ ဖြွႏတသီႏ ၂။ အခြွီဆႏဆႏ နီကွီလႏ ၃။ ပအိုႏယိုခါ လိုꩻခြွေအာ ၄။ နီကရေႏရွဲႏ ဖျောဖြွဲႏဖြွဲႏ။ အခန်ꩻ(၁၃)၊ ဖတ်းလွူꩻခန်ꩻအမုဲ(၂) ခြွႏထာꩻအီႏထွူ ရုဲသော့ႏဗွူ ဗွူခြွီတရျာꩻ လႏလွိုပါꩻ ခြွေမွေးခြွေမုဲး ပါꩻလိုꩻကုဲး ထွို့ႏဗူႏဖြွဲႏဖြွဲႏ နီရေႏရွဲႏ။ လုဲႏသော့ႏသွော့ - "ခင စဆည တထဒန ပဖဗမ ယရလဝ သဟအ"ယိုဖုံႏ အဖြုံႏ(၂၀)နေား။ အခန်ꩻ(၁၄)၊ ဖတ်းလွူꩻခန်ꩻအမုဲ(၁) ၁။ ရိုꩻကီကက်ႏကက်ႏ ထွာလိုꩻလက်ႏ ၂။ ကိင်ꩻမုဲႏစခါ လိုꩻဒါႏအာ ၃။ နီမွိုးနင်ꩻတုက်း လွိုးတကုက်း ၄။ နင်ႏမူႏစွုက်းဝါꩻ ကွုက်းဒါႏထာꩻ ၅။ တကေင်တငါ ပါꩻထေင်အာ ၆။ ထင်ႏကောင်ငင်းရောင် လိုꩻတွူးဗောင် ၇။ သီကေားဗွောင်ကီ နီတွောင်ထီ ၈။ တဖို့က်းဖဲ့ဗွာ ကို့က်းမဲ့ငါ ၉။ ကွို့က်ႏအာလိုꩻမွို့က်း ထွာလိုꩻမွို့က်း ၁၀။ သ့ႏတကဲင်ႏတေ့ႏ သွႏခွဆေ့ႏ။ အခန်ꩻ(၁၄)၊ ဖတ်းလွူꩻခန်ꩻအမုဲ(၂) ကျိုꩻစာꩻနက်းငါ တိုꩻတက်းအာ ပါꩻငခိက်ႏခိက်ႏ ကျူႏတိက်ႏတိက်ႏ စုက်းဂါႏထာႏဒါႏ တပုက်းတာႏ လဲႏလွုက်ႏဒါႏထာꩻ ခွေါင်းစီꩻပွါꩻ နေင်ႏလေအောင်ႏဗာႏ ကျိုꩻစာꩻဒျာႏ။ ငေါ့က်ႏယိုꩻကတူႏ ပါꩻလော့က်းထူႏ လွောင်ႏဗူႏထွာအာႏ ပအိုႏတာႏ ဗွူဆိုင်ꩻကအာ ရဲ့မုဲꩻခါ ကွို့က်ႏအာလိုꩻလွႏ ထွာလိုꩻလွႏ လိုꩻကောင်လဲင်ႏခါ ဗွောင်ဆဲင်ႏအာ။ လုဲႏသော့ႏသွော့ - "ခစဆ တထဒန ပဖဗမ ယရလဝ သဟအ"ယိုဖုံႏ (၁၉-ဖြုံႏ) အခန်ꩻ(၁၅)၊ ဖတ်းလွူꩻခန်ꩻအမုဲ(၁) ၁။ ကဉ်းအစော့ႏစား နင်ႏထဉ်ႏထွား ၂။ သေင်ႏအကဲဉ်ကဲဉ် ရွာꩻမာꩻပဲဉ်။ လုဲႏသော့ႏသွော့ - "ခင စဆ တထဒန ပဖဗမ ယရလဝ သဟအ"ယိုဖုံႏ (၁၉)ဖြုံႏ။ အခန်ꩻ(၁၆)၊ ဖတ်းလွူꩻခန်ꩻအမုဲ(၁) ၁။ ထီကန်ႏထီထန်ႏ အာတန်ႏတန်ႏ ၂။ ကထိန်ႏသင်္ကန်ꩻ နီလူႏတန်ꩻ ၃။ လောကုတ္တရာႏ နီပညာႏ ၄။ ပါꩻမူႏနွုတ်ꩻဖြာꩻ ဗွုတ်ႏထေင်းထာꩻ ၅။ ပေါႏလွႏထိုꩻဗျာ လိုꩻကေန်ꩻထွာ ၆။ တကော့တ်ႏတမွော့တ်း ပသေပွေါ့တ်း ၇။ တွော့တ်းယင်ပွေါ့တ်းယင် ပါꩻလွော့တ်းဖျင် ၈။ နီဗွေႏဗိုန်ထွာ အကျင်ꩻဗွာ ၉။ ယွယွစွိုးဒွိုန်း အလွိုးသွိုန်း ၁၀။ အတိတ်းမာႏမဲန်ႏ လိတ်းသင်ႏကဲန်ႏ။ အခန်ꩻ(၁၆)၊ ဖတ်းလွူꩻခန်ꩻအမုဲ(၂) ပါꩻကတ်းသေတန် ထေအဟန် ပိတ်းအွိုးကိန်ꩻမုဲႏ အငိုꩻဖုဲႏ တဗုတ်းဗွူဆုန်ꩻ ဗိုန်မီꩻလုန်ꩻ ဟွုန်ရက်ရိုႏသေႏ နွုတ်ႏပါꩻဗွေႏ ခေတ်လွႏကေန်ꩻခြေား ထွႏမွုန်းနေား။ ရောန်တင်ႏကာꩻယင် ပွေါ့တ်းစင်စင် ပူႏတဒွေါန်နေ ပွေါ့တ်းချောꩻပြေ ကႏဆဲင်ꩻကို့တ်းဒွုန် စိုန်သားဟွုန် မွို့တ်းဗွိုန်လို့ဝင်ꩻ ပအိုႏချင်ꩻ ကဲ့တ်ႏအမာႏမဲန်ႏ လိတ်းသင်ႏကဲန်ႏ။ လုဲႏသော့ႏသွော့ - " ခ င စဆည တထဒန ပဖဗမ ယရလဝသဟအ"ယိုဖုံႏ(၁၉-ဖြုံႏ)။ အခန်ꩻ(၁၇)၊ ဖတ်းလွူꩻခန်ꩻအမုဲ(၁) ၁။ ကပ်းနေးပဉ်ဗာႏ သမ်းမွေးဒျာႏ ၂။ ဆိပ်းဖြောင်းဆိမ်ꩻမဲ့ လွိုးပီပဲ့ ၃။ စုဲရုပ်ခုမ်မာꩻ ဗေင်ႏဒုမ်ထာꩻ ၄။ ကသွုပ်းပသီႏ ထီစွုမ်းရီႏ ၅။ ကေ့ပ်ႏခွဲꩻလႏဖို စွဲꩻသꩻကို ၆။ ကော့ပ်းသောမ်ဒေါ့ႏဒါႏ စောမ်အာငါႏ ၇။ ခင်ႏဆို့ပ်ႏလိုမ်ꩻလိုမ်ꩻ လို့တကိုမ်ꩻ ၈။ တဲပ်းတဲ့ခဲမ်းငါႏ နီတဲမ်းဒါႏ။ အခန်ꩻ(၁၇)၊ ဖတ်းလွူꩻခန်ꩻအမုဲ(၂) ကပ်းဗွေႏစင်ꩻသျင်ႏ ဝွေꩻသမ်းလျင်ႏ ဆိပ်းဖြောင်းဆိမ်ꩻမဲ့ သႏစွူတဲ့ သီမာꩻတစုပ်း နီခွုမ်သုပ်း သွုပ်းပသီႏမာႏ ထီစွုမ်းဒျာႏ။ ကေ့ပ်ႏခွဲꩻအာငါႏ ယပ်ႏခုဲႏဗာႏ ကော့ပ်းပွိုးသီသောမ် နီစာစောမ် စို့ပ်ႏထီမိုမ်ꩻတုဲ လွီးဟောမ်ပြုဲ တဲ့ပ်းတဲ့ခဲမ်းခဲ့ ထွားဖုဲႏမဲ့။ လုဲႏသော့ႏသွော့ - " ခ စ တ ဒ ပ ဖ ဗ မ ရ လ သ အ"ယိုဖုံႏ (၁၂-ဖြုံႏ) အခန်ꩻ(၁၈)၊ ဖတ်းလွူꩻခန်ꩻအမုဲ(၁) ၁။ နောင်ႏသျက်ဒါႏဝင်ꩻ ညမ်းအကျင်ꩻ ၂။ နာꩻသျုက်းပါꩻဖျုက်း ထာꩻမာꩻပျုက်း ၃။ မျော့က်းပင်ႏအောင်ႏအာ ကျောင်ႏမို့ႏခြာ ၄။ ကျွို့က်းသႏလွို့က်းလႏ သဲင်မျိုꩻဆႏ။ လုဲႏသော့ႏသွော့ - "ခ ပ ဖ ဗ မ"ယိုဖုံႏ(၅)ဖြုံႏ။ အခန်ꩻ(၁၉)၊ ဖတ်းလွူꩻခန်ꩻအမုဲ(၁) ၁။ ဗွေႏရဟန္တာႏ ကျင်ꩻမျတ်ငါႏ ၂။ လိုꩻညမ်းပါꩻဖျုက်း ထာꩻမာꩻပျုက်း ၃။ တင်ꩻကျွော့တ်းပေႏယို မာꩻမေႏဗို။